Hannu Väliaho

**Kysymyksiä Galatalaiskirjeestä**

 **Lyhenteitä**

VT Vanha testamentti

UT Uusi testamentti

KR38 Kirkkoraamattu 1933/38 (vanha raamatunkäännös)

KR92 Kirkkoraamattu 1992 (uusi raamatunkäännös)

JKR Jumalan kansan Raamattu, Uusi Tie 1993

RK Uusi testamentti, Raamattu Kansalle ry. 1999

**Huom. 1.** Fil. on jaettu kappaleisiin kuten KR92:ssa. Kap­paleet on numeroitu 2,…,13; kappaleena numero 1 on johdanto. Kysymykset on numeroitu siten, että ensin on kappaleen numero ja sitten pisteen jälkeen tulee kysymyksen juokseva numero kappaleen sisällä.

**Huom. 2.** Kysymykset pohjautuvat vanhaan käännökseen. Rinnalla käytetään muita käännöksiä.

**Huom. 3.** Tästä kysymyssarjasta on vetäjiä varten olemassa laajennettu versio, jossa useisiin kysymyksiin annetaan vastausvihjeitä. Tämän laajennetun version voi tilata osoitteesta
uudenmaankl@sekl.fi

**1. Johdanto**

**1.1.** (a) Missä Galatia sijaitsi? (b) Miten evankeliumi tuli Galatiaan? (c) Mitä seurakuntia Paavali perusti ensimmäisellä lähetysmatkallaan Vähään-Aasiaan? (d) Oliko seurakuntien enemmistö juutalaisia vai pakanoita? (e) Mahtoiko Paavali myöhemminkin vie­railla Galatian seurakunnissa?

**2. Alkutervehdys (1:1–5)**

Paavali aloittaa kirjeensä noudattaen UT:n aikaista kirjeenkirjoit­tamistyyliä: (1) lähettäjä, (2) vastaanottajat, (3) tervehdys.

**2.1.** (1:1)(a)Mikä apostoli oli? (b) Mikä merkitys sillä on, että Galatalaiskirje on apostolin kirjoittama?

**2.2.** (1:3) (a) Mitä armo tarkoittaa? (b) Millä tavoin armo ilmenee uskovan elämässä? (c) Mitä rauha tarkoittaa? (d) Miksi armo tulee tässä ennen rauhaa? (e) Jeesus on Herra. Mitä tämä merkitsee meille käytännössä?

**2.3.** (1:4) (a) Johannes Kastaja sanoi: ”Katso, Jumalan Karitsa, joka ottaa pois maailman synnin!” (Joh. 1:29). Eikö hänen olisi pitänyt sanoa, että Jeesus ottaa pois maailman synnit? (b) Mitä Juma-lan antama pelastus sisältää?

**2.4** (1:5) Mitä aamen tarkoittaa?

**3. Ei ole toista evankeliumia (1:6–10)**

**3.1.** (1:6–7) (a) Evankeliumi on lainasana. Mitä se tarkoittaa suomeksi? (b) Mikä evankeliumin sisältö on? (c) Millaisen pelastuksen tien evankeliumi tarjoaa ihmisille?

**3.2.** (1:6–8) (a) Millaista toisenlainen evankeliumi oli? (b) Mitä lain vanhurskaus on? (c) Mitä kirottu tarkoittaa? (d) Miksi Paavali tuomitsee toisenlaisen evankeliumin niin jyrkästi?

**3.3.** (1:8–9) Miten meidän tulee suhtautua kuulemaamme sananjulistukseen?

**3.4.** (1:10) (a) Paavali on Kristuksen palvelija, oikeastaan orja. Millä tavoin orjan tulee suhtautua isäntäänsä? (b) Miltä sinusta tuntuisi, jos sinun pitäisi puhua tai toimia vastoin enemmistön mieli-pidettä?

**3.4.** (1:6–10) (a) Miten galatalaiset suhtautuivat ”toisenlaisen evankeliumin” julistajiin? (b) Millä tavoin Paavalin paimenmieli käy ilmi jakeista 6–10?

**4. Kristus on kutsunut Paavalin apostoliksi (1:11–24)**

**4.1.** (1:11–12) (a) Milloin Paavali sai evankeliuminsa Kristukselta? (b) Mitä se tarkoittaa, että Paavalin evankeliumi ei ole ihmisten mukaista?

**4.2.** (1:13–14) (a) Miten Paavali oli edistynyt juutalaisuudessa ennen uskoon tuloaan? (b) Mitä perinnäissäännöt ovat? (c) Miten Jeesus suhtautui perinnäissääntöihin? (d) Millä tavoin Paavali vainosi kristittyjä? (e) Miksi Paavali vainosi kristittyjä? (f) Mitä seurakunnalla tarkoitetaan VT:ssa? (g) Entä uudessa liitossa?

**4.3.** (1:15–16a) (a) Missä UT:n kohdissa kerrotaan Paavalin kääntymyksestä? (b) Nykyisinkin jotkut kertovat Kristuksen ilmestyneen heille. Oliko Paavalin kohdalla kysymys samanlaisesta ilmestymisestä? (c) Valitsiko Jumala muitakin Raamatun miehiä jo ennen heidän syntymäänsä tiettyyn tehtävään? (d) Milloin Paavali sai kutsun apostoliksi? (e) Miksi voimme sanoa, että armo Paavalin kohdalla oli aivan käsittämättömän suurta? (f) Millainen muutos Paavalin suhtautumisessa Kristukseen tapahtui Damaskon tiellä?

**4.4.** (1:16b–17) (a) Mitä Paavali teki kääntymyksensä jälkeen? (b) Miksi Paavali ottaa esille sen, ettei hän lähtenyt heti kääntymyksensä jälkeen Jerusalemiin apostolien luo? (c) Mitä maata Arabia tässä tarkoittaa? (d) Mitä Paavali mahtoi tehdä Arabiassa? (e) Mitä Paavalille tapahtui hänen palattuaan Damaskoon?

**4.5.** (1:18–24) (a) Miksi oli tärkeää, että Paavali tutustui Jerusalemin seurakunnan johtajiin? (b) Mi-tä Apostolien teoissa kerrotaan tästä Paavalin Jerusalemin-matkasta? (c) Miksi Paavali vakuuttaa valaehtoisesti puhuvansa totta? (d) Mihin Paavali siirtyi Tarsosta?

**5. Paavali ja Jerusalemin seurakunnan johtomiehet (2:1–14)**

Neuvottelu Jerusalemissa (2:1–10) lienee sama kuin Jerusalemin apostolikokous (Ap. t. 15).

**5.1.** (Ap. t. 15) (a) Mikä asia apostolikokouksessa oli esillä? (b) Millainen toimenpide ympärileik-kaus on? (c) Mikä merkitys ympärileikkauksella oli vanhan liiton aikana? (d) Kuinka tärkeä ympärileikkaus oli vanhan liiton aikana? (e) Millainen pakanoiden osa oli vanhan liiton aikana? (f) Miten juutalaiset ajattelivat pakanoiden voivan pelastua?

**5.2.** (Ap. t. 15) (a) Miten apostolikokous suhtautui judaistien vaa­timukseen? (b) Kuinka tärkeä kokouksen päätös oli kristillisen kirkon tulevaisuutta ajatellen?

**5.3.** (2:1–3) (a) Millaisia ongelmia Paavalilla oli hänen perustamiensa pakanakristillisten seurakun-tien liittämisessä juutalaiskristilliseen kirkkoon? (b) Miksi oli tärkeää, että Tiitusta ei pakotettu ympärileikkauttamaan itseään? (c) Miten ympärileikkauksella saattoi olla näin ratkaiseva merkitys?

**5.4.** (2:4) (a) Mitä Paavali tarkoittaa sanalla valeveli? (b) Mitä se tarkoittaa, että valeveljet luiker-sivat joukkoon? (c) Miksi valeveljet vakoilivat Paavalin ja muiden Antiokiasta tulleiden kristillistä vapautta.

**5.5.** (2:5) (a) Miksi oli tärkeää, että Paavali ei antanut neuvottelussa yhtään periksi? (b) Voisiko nykyaikana esiintyä tilanteita, joissa evankeliumin totuuden säilyttämiseksi on oltava yhtä tiukka?

**5.6.** (2:6) (a) Keitä Paavali tarkoittaa arvohenkilöillä? (b) Mitä nämä arvohenkilöt ajattelivat Paavalin julistamasta evankeliumista? (c) Jumala ei katso henkilöön. Mitä tämä tarkoittaa? Entä mitä tämä tarkoittaa jakeessamme?

**5.7.** (2:7–8) (a) Julistiko Paavali evankeliumia vain pakanoille? (b) Julistiko Pietari evankeliumia vain juutalaisille? (c) Oliko Paavalilla ja Pietarilla eri evankeliumi? (d) Mihin kaikkeen Pietari ja Paavali tarvitsivat voimaa apostolintoimessaan?

**5.8.** (2:9) (a) Mitä armo tässä tarkoittaa? (b) Mitä pylväs tässä tarkoittaa? (c) Mitä kättely tässä merkitsee?

**5.9.** (2:10) (a) Millä tavoin Paavali oli ahkeroinut köyhien auttamiseksi? (b) Oliko Paavalin suorit-tamalla keräyksellä muuta merkitystä kuin Jerusalemin köyhien auttaminen?

**6. Paavali ja Pietari Antiokiassa (2:11–14)**

**6.1.** (2:11–12) (a) Mitä Apostolien teot kertoo Antiokian seurakunnan koostumuksesta? (b) Millai-set juutalaisten ja pakanoiden suhteet olivat perinteisesti? (c) Millaiset juutalaisten ja pakanoiden suhteet olivat kristillisessä seurakunnassa? (d) Millaisena asiana juutalaiskristityt kokivat tällaisen uuden elämänjärjestyksen omaksumisen? (e) Miten Paavali suhtautui Mooseksen lakiin ja perin-näissääntöihin?

**6.2.** (2:12) (a) Mitä väärää Pietari teki? (b) Miksi Pietari pelkäsi ympärileikattuja? (c) Pietari hiilivalkealla – Pietari Antiokiassa. Mitä yhtäläisyyttä näiden tilanteiden välillä oli? (d) Miten ihmispelko voi vaikuttaa meidän toimintaamme?

**6.3.** (2:13) (a) Pietarin menettely oli ulkokultaisuutta (KR92: teeskentelyä). Mitä tämä tarkoittaa? (b) Mitä seurauksia Pietarin menettelyllä oli?

**6.4.** (2:14) (a) Pietari noudatti pakanain tapoja. Mitä tämä tarkoittaa? (b) Pietari pakotti pakanoita noudattamaan juutalaisten tapoja. Mitä tämä tarkoittaa? (c) Miksi Paavali nuhteli Pietaria julkisesti – eikö olisi riittänyt, että hän olisi ojentanut Pietaria kahden kesken? (d) Milloin väärin tekevää tulee nuhdella kahden kesken, milloin taas julkisesti? (e) Jotkut pitävät hyvänä, että julkisuudessa (esim. lehdissä) käydään opillista ra­jankäyntiä, toiset taas sanovat, ettei pidä riidellä. Mitä mieltä sinä olet?

**7. Vain usko Kristukseen tekee vanhurskaaksi (2:11–14)**

**7.1.** (2:15) (a) Me olemme syntyperältämme juutalaisia, emme syntisiä pakanoita (KR92). Keitä ovat “me”? (b) Miksi Paavali sanoo tässä pakanoita syntisiksi?

**7.2.** (2:16) (a) Mitä vanhurskaaksi tulemisella tarkoitetaan? (b) Milloin ihminen tulee vanhurs-kaaksi? (c) Vertaile (1) lainvanhurskautta ja (2) uskonvanhurskautta keskenään! (d) Miksi kukaan ei tule vanhurskaaksi lain teoista? (e) Mitä kin-pääte sanassa ”mekin” kertoo meille?

**7.3.** (2:17) (a) Keitä ”me” nyt ovat? (b) Kuka on havainnut heidät syntisiksi? (c) Ketkä (ja millä perusteella) voivat syyttää Kristusta synnin palvelijaksi?

**7.4.** (2:18) (a) Mitä Paavali tarkoittaa talolla, joka puretaan ja sitten rakennetaan uudestaan? (b) Mi-ten tämä jae soveltuu Pietarin toimintaan Antiokiassa?

**7.5.** (2:19) (a) Kuka tässä on ”minä”? (b) Kuolla pois laista – mitä se tarkoittaa? (c) Miten ihminen voi päästä lain kautta vapaaksi laista?

**7.6.** (2:19b, 20) (a) Alkukielen mukaan ristiinnaulittuna (kuolleena) oleminen on jatkuva tila usko-van elämässä. Mitä tämä tarkoittaa? (b) Miten on mahdollista, että uskova elää, vaikka hän on koko ajan kuolleena? (c) Vaikka Paavali elää hengellisesti, hän sanoo: en enää minä, vaan Kristus elää minussa. Mitä hän tarkoittaa?

**7.7.** (2:21) (a) Miten Paavali olisi voinut tehdä tyhjäksi Jumalan armon? (b) Missä tapauksessa Kristus olisi kuollut turhaan?

**8. Ei laki vaan usko (3:1–4:7)**

**8.1.** (3:1) (a) Kuinka Paavali saattoi sanoa galatalaisia älyttömiksi (KR92: mielettömiksi), vrt. Matt. 5:22? (b) Mitä lumous on? (c) Kuka oli tämän lumouksen takana? (d) Mikä galatalaisten järjen- käytössä oli vialla? (e) Kuinka meidän uskovien tulisi käyttää järkeämme? (f) Joissain kristillisissä piireissä järkeä pidetään uskomisen esteenä. ”Pane järki syrjään ja anna mennä!” Mitä mieltä olet tästä?

**8.2.** (3:2) (a) Milloin galatalaiset olivat saaneet Pyhän Hengen? (b) Millä tavoin he olivat saaneet Pyhän Hengen? (c) Miten usko syntyy?

**8.3.** (3:2) (a) Ihminen tulee vanhurskaaksi ja saa Pyhän Hengen (eli uudestisyntyy) uskoon tulemi-sen hetkellä. Onko vanhurs­kauttamisella ja uudestisyntymisellä mitään eroa? (b) Mitä Ap. t. 2:38 kertoo vanhurskauttamisen ja Pyhän Hengen saamisen suhteesta? (c) Kristukseen uskoessaan ihminen saa Pyhän Hengen sinetikseen (Ef. 1:13, KR92). Mitä tämä tarkoittaa? (d) Mitä Room. 8:16 kertoo Pyhän Hengen toiminnasta? (e) Joissakin uskovien piireissä opetetaan, ettei ihminen saa Pyhää Henkeä vielä uskoon tullessaan vaan vasta erillisessä kokemuksessa (henkikasteessa). Mitä mieltä olet tällaisesta opetuksesta?

**8.4.** (3:3) (a) Mitä lihassa lopettaminen tarkoittaa tässä? (b) Mitä lihassa lopettaminen voisi merkitä tänään?

**8.5.** (3:4) (a) Missä tapauksessa Hengen saaminen olisi ollut turhaa galatalaisten kohdalla (KR92)? (b) “Tuskinpa vain” (KR92). Mitä tämä tarkoittaa?

**8.6.** (3:5) (a) Mitkä voimateot tässä voisivat olla kyseessä? (b) Kuka näitä voimatekoja oli tehnyt? (c) Joissain seurakun­nissa korostetaan voimatekojen merkitystä. Onko niiden esiinty­minen varma Jumalan siunauksen merkki?

**8.7.** (3:6–7) (a) Millaisessa yhteydessä jakeessa 6 oleva lainaus esiintyy VT:ssa? (b) Liittyikö Aabrahamin usko millään tavoin Kristukseen? (c) Miksi Jumalan lupauksen uskominen oli Aabra-hamille vaikeaa? (d) Miksi uuden liiton uskovia sanotaan Aabrahamin lapsiksi? (e) Onko sinulle ollut vaikeaa omaksua syntien anteeksiantamus omalle kohdallesi?

**8.8.** (3:8–9) (a) Edeltäpäin: Milloin Jumala teki pelastussuunnitelmansa? (b) Mikä on keskeistä Jumalan pelastussuunnitelmassa? (c) ”Sinussa kaikki kansat tulevat siunatuiksi.” Mitä tämä tar-koittaa? (d) Mitä Aabrahamin saama siunaus sisälsi?

**8.9.** (3:10) (a) Mitä lain tekoihin perustautuminen tarkoittaa? (b) Millaisia seurauksia lain noudattamisella ja toisaalta lain rik­komisella oli VT:n aikana? (c) Myös uudessa liitossa Jumala asettaa ihmisten eteen siunauksen ja kirouksen. Mitä eroa tässä on verrattuna vanhaan liittoon?

**8.10.** (3:12) (a) Mitä ”ne” tässä jakeessa ovat? (b) Millaisilla teoilla ihminen nykyisin voi yrittää tulla Jumalalle kelpaavaksi?

**8.11.** (3:13a) (a) Mikä lain kirous on? (b) Kristus tuli kiroukseksi meidän edestämme. Mitä tämä tarkoittaa? (c) Mitä lunastamisella tarkoitetaan ajallisessa mielessä? (d) Ketkä Jeesus lunasti ristinkuole­mallaan? Ovatko siis kaikki ihmiset pelastettuja?

**8.12.** (3:13b) (a) ”Kirottu on jokainen, joka on puuhun ripustettu.” Millaisessa yhteydessä tämä lause esiintyy VT:ssa? (b) Millä tavalla juutalaiset yleensä panivat kuolemantuomion täytäntöön? (c) Miksi Jumala ei sallinut sitä, että Jeesus olisi kivitetty kuoliaaksi? (d) Miksi Jeesus piti haudata samana päivänä kuin hänet ristiinnaulittiin? (e) Miksi juutalaisten oli vaikea tunnustaa Jeesus Messiaaksi?

**8.13.** (3:14) (a) Mikä Aabrahamin siunaus on? (b) Mikä sen pääsisältö oli? (c) Mikä kohta Aabra-hamin siunauksessa oli juutalaisille vaikea? (d) Missä muodossa Aabrahamin siunaus tulee pakanoi-denkin osaksi?

**9. Lupaus ja laki (3:15–18)**

**9.1.** (3:15) (a) Mitä Paavali tarkoittaa, kun hän sanoo puhuvansa ihmisten tavalla? (b) Mikä testa-mentti on?

**9.2.** (3:16–18) (a) Mikä perintö näissä jakeissa on kysymyksessä? (b) Mitä testamentti tarkoittaa tässä? (c) Mikä merkitys on sillä, että Ju­malan Aabrahamille antama lupaus on peruuttamaton? (d) Mikä merkitys on sillä, että perintö ei perustu Mooseksen lakiin vaan Aabrahamille annettuun lupaukseen?

**10. Lain tarkoitus (3:19–4:7)**

**10.1.** (3:19) (a) Mikä juutalaisten mielestä oli lain tehtävä? (b) Rikkomusten tähden – mitä se tar-koittaa? (c) Laki on jäljestäpäin lisätty. Mitä tämä tarkoittaa? (d) Mitä juutalaiset ajattelivat lain voimassaolosta? (e) Mitä Paavali opettaa lain voimassaolosta? (f) Mitä Room. 10:4 tarkoittaa? (g) Mitä se kertoo lain ja Aabrahamille annetun lupauksen suhteesta, että laki annettiin enkelien välityksellä?

**10.2.** (3:21–22) (a) Mikä on lain ja toisaalta evankeliumin tehtävä? (b) Entä jos laista vaietaan ja julistetaan vain evankeliumia?

**10.3.** (3:23–24) Tuohon aikaan vapaana syntyneillä pojilla oli koko heidän alaikäisyytensä ajan valvoja (KR92), yleensä orja. Tämä oli usein karkea, jopa julma. Valvoja seurasi poikaa kaikkialle, minne hän meni. Hän opetti pojalle hyviä tapoja ja tarvittaessa kuritti häntä. Valvoja ei siis ollut kasvattaja (KR38) vaan pikemminkin kurittaja. (a) Miten on mahdollista, että lain alle suljettu (3:23) on sama kuin synnin alle suljettu (3:22)? (b) Millä tavoin VT:n laki valmisti tietä uudelle liitolle?

**10.4.** (3:25, KR92) (a) Mitä se tarkoittaa, että uuden liiton uskovat eivät ole lain alaisia? (b) Nykyi-sinkin puhutaan lainalaisista kristityistä. Mitä sillä tarkoitetaan (c) Oletko joskus ollut lainalaisessa tilassa?

**10.5.** (3:26) Kristus on Jumalan Poika, uskovat ovat Jumalan lapsia. Mikä ero tässä on?

**10.6.** (3:27) (a) Kaste on armonväline. Mitä se tarkoittaa? (b) Ovatko kaikki kastetut uskovia? (c) Jos joku kehottaa sinua uudelleen kasteelle, mitä vastaat hänelle (d) Mitä uskovien kasteen kannattajat opettavat kasteesta? (e) Mitä se merkitsee, että uskova on pukenut päälleen Kristuksen?

**10.7.** (3:28) (a) Mitä tämä jae tarkoittaa? (b) Millainen raja-aita vallitsi tuohon aikaan juutalaisten ja pakanoiden välillä? (c) Millainen raja-aita vallitsi tuohon aikaan orjien ja vapaiden välillä? (d) Mil-lainen raja-aita vallitsi tuohon aikaan miesten ja naisten välillä? (e) Miten kristinusko on vaikuttanut orjien ja naisten asemaan? (f) Millainen merkitys kansallisilla, yhteiskunnallisilla ja sukupuoleen liittyvillä eroilla on nykyisin yhteiskunnassa? (g) Millaisia Jumalan tahdon vastaisia raja-aitoja seurakunnissa saat­taa esiintyä?

**10.8.** (3:29) Mitä se tarkoittaa, että uskovat ovat Aabrahamin siementä?

**10.9.** (4:1–2) Millainen tilanne tässä on kyseessä?

**10.10.** (4:3) (a) Keitä ”me” tarkoittaa tässä? (b) Mitä alaikäisyys tarkoittaa tässä? (c) Mitä alkuvoi-mat tarkoittavat tässä?

**10.11.** (4:4) (a) Mitä ajan täyttyminen tarkoittaa? (b) Jumala lähetti Poikansa. Mitä tämä kertoo Jeesuksesta ennen hä­nen syntymistään ihmiseksi? (c) Jotkut – jopa papitkin – kiistävät neitseestä-syntymisen. Mitä sanot tästä? (d) Jeesus syntyi ihmiseksi. Oliko hän siis maanpäällisen vaelluk-sensa aikana pelkkä ihminen? (e) Miten sitten on mahdollista, että ”hänet havaittiin olennaltaan sellaiseksi kuin ihminen” (Fil. 2:7)? (f) Muis­tatko joitain tilanteita, joissa Jeesus ilmaisi jumaluutensa? (g) Miksi oli välttämätöntä, että Jeesus syntyi ihmiseksi? (h) Jeesus syntyi lain alaiseksi – mitä se tarkoittaa? (i) Mitä se merkitsi Jeesuksen pelastustyön kannalta, että hän oli lain alainen?

**10.12.** (4:5, 7) (a) Jeesus lunasti lain alaiset, siis ketkä? (b) Muistatko raamatunpaikkoja, jotka ker-tovat siitä, millä Jeesus lunasti ihmiset? (c) Mikä ero orjalla ja lapsella on? (d) Mistä perinnöstä jae 4:7 puhuu?

**10.13.** (4:6) Mitä Abba tarkoittaa?

**11. Paavali vetoaa galatalaisiin (4:8–20)**

**11.1.** (4:8) Mitä pakanoiden epäjumalat ovat?

**11.2.** (4:9) (a) Miksi se, että Jumala tuntee meidät, on tärkeämpää kuin se, että me tunnemme Juma-lan? (b) Vertaile luopumuksen tilaa ja tilaa ennen uskoon tuloa! (c) Alkuvoimat – sekä laki että rii-vaajat – ovat heikkoja ja köyhiä. Mitä tämä tar­koittaa?

**11.3.** (4:10) (a) Mitä Paavali tarkoittaa päivillä? (b) Entä kuukasilla? (c) Entä juhla-ajoilla? (d) Entä vuosilla? (e) Mitä vikaa em. juhlien viettämisessä oli?

**11.4.** (4:11) Missä tapauksessa Paavalin vaivannäkö olisi ollut turhaa?

**11.5.** (4:12) (a) Miten Paavali oli tullut galatalaisten kaltaiseksi? (b) Mitä se sitten merkitsee, että galatalaisten pitäisi tulla Paavalin kaltaiseksi? (c) Miten galatalaiset mahtoivat ajatella loukanneensa Paavalia?

**11.6.** (4:13–14) (a) Miten on mahdollista, että Paavali julisti evankeliumia sairastumisen vuoksi (KR92)? (b) Missä määrin puhujan ulkonäkö vaikuttaa siihen, miten suhtaudumme hänen sano-maansa? (c) Jotkut opettavat, että jos kristityn usko on kyllin luja, hänen ei tarvitse sairastaa. Mitä mieltä olet tällaisesta opetuksesta? (d) Voiko sairaus jotenkin palvella Jumalan tarkoituksia?

**11.7.** (4:15–16) (a) Mikä oli saanut aikaan täyskäännöksen galatalaisten suhtautumisessa Paavaliin? (b) Mitä sanot galatalaisten mahdollisesta arviosta, että Paavali on heidän vihamiehensä? (c) Mikä Paavalin mainitsema totuus oli? (d) Onko meidän helppoa kuulla totuutta käsityksistämme tai käy-töksestämme? Miksi?

**11.8.** (4:17–18) (a) Keitä he (KR92: nuo toiset) ovat? (b) Mitä vikaa judaistien innossa oli? (c) Mil-laista Paavalin into oli? (d) Voisitko mainita esimerkkejä nykyisestä väärästä uskonnollisesta innosta?

**11.9.** (4:19) (a) Milloin Paavali oli ensimmäisen kerran kärsinyt synnytystuskia galatalaisten täh-den? (b) Mitä puhe synnytystuskista kertoo Paavalin työstä? (c) Miksi Paavalin jälleen täytyi kärsiä synnytystuskia galatalaisten tähden? (d) Tarkoittaako Paavali, että lukijoiden hengellinen elämä oli jo loppunut? (e) Mitä se tarkoittaa, että Kristus saa muodon galatalaisissa?

**11.10.** (4:20) Vertaile henkilökohtaista tapaamista ja kirjettä vaikean asian hoitamisessa!

**12. Haagar ja Saara (4:21–31)**

**12.1.** (4:22–23) (a) Minkä nimiset pojat Aabrahamilla oli? (b) Mitä VT kertoo heidän syntymäs-tään? (c) Mikä ero orjattaren ja toisaalta vapaan vaimon lapsilla oli? (d) Mitä j. 23 tarkoittaa?

**12.2.** (4:24–25a) (a) Mitä kahta liittoa Haagar ja Saara edustavat? (b) Mitä yhteistä Haagarilla ja vanhalla liitolla on? (c) Mitä yhteistä Saaralla ja uudella liitolla on? (d) Mitä lain orjuus mer­kitsi käytännössä? (e) Mitä evankeliumin vapaus merkitsee käytännössä?

**12.3.** (4:25b–26) (a) Mitä Paavali tarkoittaa nykyisellä Jerusalemilla? (b) Mitä se tarkoittaa, että nykyinen Jerusalem elää orjuudessa lapsineen? (c) Saara vastaa ylhäällä olevaa Jerusalemia. Mitä sillä tarkoitetaan? (d) Mitä j. 26 tarkoittaa?

**12.4.** (4:27) (a) Miksi tässä oleva lainaus Jes. 54:1:stä ei ole sanatarkka? (b) Mitä Jesaja tarkoittaa hedelmättömällä yksinäisellä naisella? (c) Entä naisella, jolla on mies? (d) Mitä se tarkoittaa, että hedelmättömällä, yksinäisellä naisella on enemmän lapsia kuin naisella, jolla on mies? (e) Miten Paavali tulkitsee jakeen Jes.54:1?

**12.5.** (4:28) (a) Mitä se tarkoittaa, että Iisak oli lupauksen lapsi? (b) Mitä se tarkoittaa, että uskovat ovat lupauksen lapsia?

**12.6.** (4:29) (a) ”Lihan mukaan syntynyt silloin vainosi Hengen mukaan syntynyttä.” Mitä tämä tarkoittaa? (b) Miksi Ismael ilvehti Iisakille? (c) ”Niin nytkin.” Mitä tämä tarkoittaa? (d) Vainoa-vatko lihan mukaan syntyneet vieläkin Hengen mukaan syntyneitä? Esimerkkejä tästä?

**12.7.** (4:30–31) (a) Mitä ajattelet siitä, että Haagar ja Ismael ajettiin pois Aabrahamin kodista? (b) Miksi tämä kuitenkin oli Jumalan tahto (1. Moos. 21:12)? (c) Miten Haagarin ja Ismaelin pois ajaminen liittyy Galatian tilanteeseen? (d) Entä jos galatalaiset siirtyisivät lain tielle? (e) Mihin Paavali pyrkii jakeella 31?

**13. Kristityn vapaus (5:1–12)**

**13.1.** (5:1) Vrt. 4:9. (a) Mistä Kristus on vapauttanut uskovat? (b) Mikä ies on? (c) Missä vertaus-kuvallisessa mielessä UT käyttää iestä?

**13.2.** (5:2–4) Miksi ihminen, joka ympärileikkauttaa itsensä, on velvollinen täyttämään kaiken lain?

**13.3.** (5:5) (a) Mitä vanhurskauden toivo on? (b) Jakeemme mukaan vanhurskauden saavuttaminen on vielä edessäpäin. Toisaalla uskova on jo vanhurskas (Room. 5:1). Kuinka tämän asian laita oikein on? (c) Onko nykyisellä ja tulevalla vanhurskaudella eroa? (d) Uskova on yhtaikaa vanhurs-kas ja syntinen. Mitä tämä tarkoittaa? (e) Miten Pyhä Henki liittyy vanhurskauden toivoon?

**13.4.** (5:6) (a) Miten jae 6a liittyy Galatian seurakuntien tilanteeseen? (b) Miten rakkaus syntyy? (c) Mikä on uskon ja rakkauden suhde uskovan elämässä? (d) Entä jos joku väittää uskovansa mutta hänellä ei ole tekoja?

**13.5.** (5:7–8) (a) Missä muualla UT:ssa juoksukilpailua käytetään uskovan vaelluksen vertaus-kuvana? (b) Miten galatalaiset olivat edistyneet kilpailussaan? (c) Kuka heidät oli pysäyttänyt (KR92)? (d) Millä tavoin he olivat saaneet galatalaiset pysähtymään?

**13.6.** (5:9) (a) Mitä hapate (KR92) tarkoittaa tässä? (b) Mikä hengellinen opetus jakeeseemme sisältyy?

**13.7.** (5:10) (a) Millainen luottamus Paavalilla on? (b) Milloin harhaopettajille tulee tuomio?

**13.8.** (5:11) (a) Miten juutalaiset ja toisaalta pakanat suhtautuivat ristiinnaulittuun Kristukseen Paavalin aikana? (b) Miksi ristiinnaulittu Kristus oli juutalaisille pahennus? (c) Millä tavoin Paavali olisi voinut välttää juutalaisten taholta tulevan vai­non? (d) Miten ristiinnaulittuun Kristukseen suhtaudutaan nykyisin? (e) Millä tavoin ristiinnaulitun Kristuksen julistaminen loukkaa ihmisen ylpeyttä?

**13.9.** (5:12) (a) Millainen toimenpide kuohitseminen (KR92) on? (b) Mikä vaikutus kuohitsemisella on? (c) Millainen uskonnollinen vaikutus kuohitsemisella on Mooseksen lain mukaan? (d) Mikä jakeen 12 sanoma on?

**14. Henki ja liha (5:13–26)**

**14.1.** (5:13) (a) Mitä liha tarkoittaa Raamatussa? (b) Mitä liha tarkoittaa tässä? (c) Mitä kristillisen vapauden käyttäminen yllykkeenä lihalle on? (d) Jos kristitty käyttää vapauttaan yllykkeenä lihalle, mitä siitä seuraa? (e) Mikä rajoittaa kristityn vapautta? (f) Missä keskinäistä rakkaudenpalvelusta voidaan harjoittaa? (g) Mistä me tiedämme, miten meidän tulee palvella toisia? (h) Mitä esteitä meillä on keskinäiselle rakkaudenpalvelulle?

**14.2.** (5:14) (a) Mistä tässä jakeessa oleva käsky on peräisin? (b) Mitä lähimmäinen tarkoittaa VT:ssa? (c) Entä UT:ssa? (d) Miten veljellinen ja yhteinen rakkaus (2. Piet. 1:7) eroavat toisistaan? (e) Pitääkö ihmisen ensin opetella rakastamaan itseään, jotta hän voisi rakastaa muita?

**14.3.** (5:15) (a) Millaisista syistä uskovien kesken voi syntyä riitoja? (b) Miten riidat vaikuttavat seurakunnan/järjestön toimintaan? (c) Miten riitoja voidaan välttää seurakunnassa/hengellisessä kodissa?

**14.4.** (5:16) (a) Miten me koemme lihan ja Hengen välisen ristiriidan elämässämme? (b) Onko kiu-saus syntiä? (c) Miten voimme välttyä lankeamasta syntiin? (d) Mitä Hengessä vaeltaminen on? (e) Miten Henki ohjaa meitä? (f) Miten meidän pitäisi suhtautua ns. sisäiseen sanaan? (g) Pitäisikö meidän keskittyä vaelluksessamme ensisijaisesti syntien välttämiseen?

**14.5.** (5:17) (a) Mitkä kolme toimijaa tässä jakeessa esiintyvät? (b) Mitkä niiden roolit ovat? (c) Pystyykö uskova tottelemaan Hengen kehotuksia (Room. 7:15–23)? (d) Emmekö me voi voittaa vanhaa luontoamme uuden luontomme avulla?

**14.6.** (5:18) (a) Mitä Hengen kuljetettavana oleminen on? (b) Miksi lain alainen ja toisaalta armon alainen ihminen tekee hyvä tekoja?

**14.7.** (5:19) (a) Mitä haureus (KR92: siveettömyys) on? (b) Entä saastaisuus? (c) Entä irstaus?

**14.8.** (5:20) (a) Mitä epäjumalia ihmisillä oli UT:n aikana? (b) Millä tavoin epäjumalia palvottiin? (c) Mitä epäjumalia ihmisillä on nykyisin? (d) Mitä noituus on? (e) Miten vihamielisyys ja vihat (KR92: kiukku) eroavat toisistaan? (f) Mitä juonittelu (KR92) voisi olla? (g) Muistatko UT:sta jonkin seurakunnan, jossa oli puolueita? (h) Mitä lahkot ovat?

**14.9.** (5:21) (a) Miten luonnehtisit kateellista ihmistä? (b) Muistatko muita kateutta koskevia raa-matunpaikkoja? (c) Muistatko joitain Raamatun esimerkkejä kateellisista ihmisistä? (d) Millaisista asioista voimme olla toisille kateellisia? (e) Millaisia seurauksia kateellisuudella on? (f) Mikä lääk-keeksi kateellisuuteen?

**14.10.** (5:21) (a) Mitä juomingit ovat? (b) Entä mässäily (RK)?

**14.11.** (5:19–21) (a) Miksi UT:ssa varoitetaan uskoviakin tavan takaa erilaisista synneistä? (b) Mik-si henkilösuhteet tulevat monta kertaa esille em. luettelossa? (c) Jos uskova lankeaa johonkin lihan tekoon, miten hänen tulee menetellä? (d) Entä jos uskova ehdoin tahdoin pysyy synnissään?

**14.12.** (5:22) (a) Millaista rakkautta tässä tarkoitetaan? (b) Vertaile inhimillistä ja jumalallista rak-kautta! (c) Millaisesta ilosta tässä on kysymys? (d) Vertaile ajallista ja hengellistä iloa! (e) Mitä rauha tässä tarkoittaa?

**14.13.** (5:22) (a) Millaisissa tilanteissa kärsivällisyytemme (KR92) joutuu koetukselle? (b) Käy-tännön esimerkkejä kärsiväl­lisyydestä (Raamatusta ja nykyajasta)? (c) Millaisia seurauksia kärsi-mättömyydellä voi olla? (d) Miten voimme oppia kärsivällisyyttä?

**14.14.** (5:22) (a) Onko mieleesi jäänyt jokin tilanne, jossa sait kokea erityistä ystävällisyyttä? (b) Mitä hyvyys voisi tarkoittaa tässä? (c) Miten uskollisuus ilmenee elämässämme? (d) Millainen on sävyisä (KR92: lempeä) ihminen? (e) Millaisissa tilanteissa tarvitaan sävyisyyttä? (f) Millaisissa asioissa tarvitsemme itsehillintää?

**14.15.** (5.22) (a) Jakeessamme puhutaan Hengen hedelmästä eikä Hengen hedelmistä. Miksi näin? (b) Mikä saa Hengen hedelmän kasvamaan meissä? (c) Onko Hengen hedelmien kypsymisessä ja luonnossa tapahtuvassa hedelmien kypsymisessä jotain yhteistä? (d) Missä järjestyksessä meidän tulisi pyrkiä pääsemään Hengen hedelmistä osallisiksi? (e) Millaisia Hengen hedelmien kasvun esteitä meillä voi olla? (f) Miten voimme voittaa nämä esteet?

**14.16.** (5:23) KR92: Näitä vastaan ei ole laki. (a) Mitä jakeemme tarkoittaa? (b) Mitä varten laki on säädetty?

**14.17.** (5:24) Vanhan ihmisen (lihan) ristiinnaulitseminen. (a) Lue 2:19 ja Room. 6:6–7. Kuka näissä jakeissa on ristiinnaulitsija? (b) Mikä on ristiinnaulitsemisen tulos? (c) Milloin tällainen ristiinnaulitseminen tapahtuu ihmiselle? (d) Kuka jakeessa (5:24) on ristiinnaulitsija? (e) Milloin hän on ristiinnaulinnut itsensä? (f) Miten lihalle käy tässä ristiinnaulitsemisessa? (g) Miten meidän on meneteltävä tämän ristillä riippuvan lihamme kanssa? (h) Miksi on tärkeää tehdä ero Jumalan suorittaman ristiinnaulitsemisen ja uskovan itsensä suo­rittaman ristiinnaulitsemisen välillä?

**14.18.** (5:25) (a) Mitä Hengessä (KR92: Hengen varassa) eläminen on? (b) Miten Hengessä vael-taminen eroaa Hengen kuljetettavana olemisesta (5:18)? (c) Miten me voimme vaeltaa Hengessä? (d) Joku voi mielellään ottaa vastaan elämän lahjan Hengeltä mutta ei suostu siihen, että Henki hallitsee häntä. Mitä sanoisit tästä?

**14.19.** (5:26) (a) Mitä turhan kunnian pyytäminen voisi olla? (b) Mitä siitä seuraa, jos seurakun-nassa/hengellisessä kodissa joku ei tyydy omaan asemaansa vaan yrittää olla enemmän kuin hän todellisuudessa on? (c) Kuinka voimme välttää turhan kunnian pyytämisen?

**15. Kantakaa toistenne kuormaa (6:1–10)**

**15.1.** (6:1) (a) Millä tavoin langenneeseen uskovaan tulisi suhtautua? (b) Millaisia vääriä tapoja suhtautumisessa langenneeseen uskovaan voi olla? (c) Pitäisikö jonkun väärinkäytöksistä vaieta ystävyyden nimissä? (d) Kenen tehtävä langenneen uskovan ojentaminen on? (e) Joku voi ajatella, ettei hän voi nuhdella langennutta, koska on itse yhtä syntinen kuin tämä. Mitä sanoisit tästä? (f) Kuinka ojentaminen on tehtävä? Vääriä ojentamisen tapoja? (g) Millaisena kokisit tilanteen, jos sinun pitäisi nuhdella jotakuta kahden kesken tai julkisesti? (h) Miksi ojentajan on oltava varuil-laan? (i) Kuinka yleistä kirkkokuri on kirkossamme? (j) Entä herätysliikkeissä?

**15.2.** (6:2a) (a) Millaisia kuormia meillä/ihmisillä voi olla? (b) Miten me voimme kantaa toisten kuormia? (c) Miten meidän tu­lisi menetellä, jos oman taakkamme kantaminen tuntuu meistä ylivoimaiselta?

**15.3.** (6:2b) (a) Mitä Kristuksen laki tarkoittaa? (b) Miten me voimme täyttää Kristuksen lain? (c) Mitä hyvät teot voisivat olla käytännössä? Raa­matunkohtia? (d) Mitkä ovat hyvien tekojen oikeat vaikuttimet? (e) Millaisia hyvien tekojen vääriä vaikuttimia meillä voisi olla? (f) Onko mieli-alalla mitään merkitystä hyvien tekojen tekemi­sessä? (g) Liittyykö Kristuksen laki vanhurskautta-miseen vai pyhitykseen? (h) Paavali toteaa (1. Kor. 9:20–21) toisaalta, että hän ei ole lain alainen, ja toisaalta, että hän on Kristuksen laissa. Mitä hän tarkoittaa?

**15.4.** (6:3) (a) Mistä synnistä Paavali tässä varoittaa meitä? (b) Millaiset asiat voivat saada meidät ylpeilemään? (c) Miten ylpeys ilmenee käytännössä? (d) Mitä ylpeydestä seuraa ihmiselle itselleen? (e) Millaisia seurauksia uskovan ylpeydellä on hengellisessä kodissa? (f) Varhaisen kristillisen ope-tuksen mukaan ylpeys kuului ns. kuolemansynteihin. Mitä tällä tarkoitetaan? (g) Miten me voimme varjeltua ylpeyden synnistä? (h) Miten Jumala varjelee meitä ylpeydestä?

**15.5.** (6:4) (a) Miksi meidän tulee tutkia omat tekomme? (b) Millä perusteella meidän tulee tutkia omat tekomme? (c) Miten meidän tulee suhtautua toisten palvelutyöhön? (d) Onko meillä lupa kerskata (KR92: ylpeillä) saavutuksistamme? (e) Kenelle Paavali antaa kunnian ja­keessa 1. Kor. 15:10? (f) Onko meidän lupa kertoa siitä, mitä Jumala on kauttamme tehnyt? (g) Mikä on varsi-nainen kerskauksemme aihe?

**15.6.** (6:5) Onko tämä jae ristiriidassa jakeen 6:2 kanssa?

**15.7.** (6:6) (a) Mikä tämän jakeen tarkoitus on? (b) Miten tätä jaetta sovelletaan nykyisin? (c) Pal-jonko meidän tulee antaa varoja Jumalan valtakunnan työhön? (d) Entä kymmenykset? (e) Miten Jumala suhtautuu meidän uhriimme?

**15.8.** (6:7–8) (a) Mihin Paavali vertaa kristityn elämää jakeessa 8? (b) Millaisia peltoja tällä ”maati-lalla” on? (c) Mitä lihaan kylväminen tarkoittaa? (d) Millaisen sadon lihaan kylväminen tuottaa? (e) Mitä Henkeen kylväminen tarkoittaa? (f) Millaisen sadon Henkeen kylväminen tuottaa? (g) Mi-ten me voimme pettää itsemme (6:7a, KR92)?

**15.9.** (6:9–10) (a) Miksi meidän tulee tehdä hyviä tekoja – eiväthän ne auta pelastuksen asiassa (Ef. 2:8–9)? (b) Miksi hyviä tekoja tulee tehdä erityisesti uskonveljille? (c) Mitä niittäminen tässä tarkoittaa? (d) Ajan tullen – siis milloin? (e) Millaisissa tilanteissa me saatamme väsyä (KR92) hyvän tekemiseen?

**15.10.** (6:10) (a) Kuinka meidän tulee käyttää aikamme? (b) Millaisia aikavarkaita meillä voi olla? (c) Kuinka tehokkaita meidän pitäisi olla (virsi 433:2)? Millaiset hetket ovat hyödyttömiä?

**16. Loppusanat (6:11–18)**

**16.1.** (6:11) (a) Paavali kirjoittaa jäljellä olevat jakeet omakätisesti. Mitä tämä kertoo kirjeen alku-osan kirjoittamisesta? (b) Miksi Paavali kirjoitti jakeet 11–18 suurilla kirjaimilla? (c) Miksi Paavali kirjoitti kirjeisiinsä lopputervehdyksen omakätisesti (2. Tess. 3:17)?

**16.2.** (6:12) (a) Ketkä yrittivät pakottaa galatalaisia ympärileikkaukseen (KR92)? (b) Mitä he opettivat ympärileikkauksesta? (c) Miksi he antoivat ympärileikkaukselle näin keskeisen uskon-nollisen merkityksen?

**16.3.** (6:13)(a) Judaistit eivät itsekään noudattaneet lakia. Mitä tämä kertoo heistä? (b) Judaistien ta­voitteena oli saada kerskata galatalaisten lihasta. Mitä tämä tar­koittaa? (c) Keiden edessä he halu-sivat kerskata galatalaisten lihasta?

**16.4.** (6:14a) (a) Vertaile judaistien ja Paavalin kerskauksen aiheita! (b) Miten ristiin suhtaudutaan nykyisin? (c) Millaisia tuntoja ristin mainitseminen mahtoi herättää tuona aikana? (d) Mitä Kristuk-sen rististä kerskaaminen tarkoittaa? (e) Miksi Paavali halusi kerskata vain Kristuksen rististä?

**16.5.** (6:14b: jonka kautta…) (a) Mitä maailma tarkoittaa UT:ssa? (b) Mitä jae 14b tarkoittaa? (c) Pitäisikö meidän eristäytyä maailmasta, koska se on pahan vallassa?

**16.6.** (6:15) Mitä uusi luomus tarkoittaa?

**16.7.** (6:16) (a) Mikä tämä sääntö on? (b) Miksi Paavali toivottaa rauhaa ja laupeutta vain niille, jotka noudattavat em. ohjetta? (c) Mikä Jumalan Israel on?

**16.8.** (6:17) (a) Mitä Jeesuksen arvet Paavalin ruumiissa olivat? (b) Millaisia vaivoja galatalaiset olivat tuottaneet Paavalille? (c) Millaisia ongelmia uskovat nykyisin voivat tuottaa seurakunnassa/ hengellisessä kodissa?

**16.9.** (6:18) ”Sinun armosi on parempi kuin elämä” (Ps. 63:4a). Mitä tämä tarkoittaa?